text: Sovent les voit et venir et aler
   Et de lor ieus mout tenrement plorer,
   PageV01P305
   Trestot por lui ke ne pueent trover:
   N’est tant hardis qu'es ost araisoner,
   Ke au romanc ne l' puissent raviser
   Et ne le fachent dou siécle rencombrer.
   Li dame prent l’espose a apieler:
   "Chiertes, puchiele, mout fort me doit peser:
   Chis hon n’a mie en viers moi le cuer cler;
   Tant ne me voit par dalés lui passer
   K’il me vausist nule cose rover
   Et le color dou visaige mostrer.
   Car li faisomes ses drapiaus relaver."
   Dist li puchiele: "Alon a lui parler
   Et de sen non enquierre et demander.
   S’or le laissomes entre nos devier,
   Et par sen non ne l' savomes nomer,
   Trestos li siècles nos en pora blasmer."
  